Aleksandar Mandić (reditelj)

**Aleksandar Mandić** (Beograd, 1945) je jugoslovenski i srpski filmski i televizijski reditelj i scenarista.

## Biografija
Aleksandar Mandić, rođen 23. oktobra 1945. u Beogradu, gde je završio osnovnu i srednju tehničku školu, a diplomirao je u klasi profesora Huga Klajna i Radoša Novakovića, na Akademiji za pozorište, film, radio i televiziju. Magistrirao je sa tezom *Zlatno doba televizije*, o najuzbudljivijem vremenu pre pronalaska magnetoskopa, 1998. godine, koji se tada već zvao Fakultet dramskih umetnosti. Na tom fakultetu počeo je da radi kao asistent 1971. godine i završio prvi deo nastavničkog posla 1992. godine u zvanju redovnog profesora, kada je postao profesor na FTV odseku najvećeg filmske škole u Americi, New York University, *Tisch School of Arts*. Na FDU je osnovao katedru za dokumentarni film, a predavao je i filmsku i TV režiju. Na FDU se vratio 1997. godine, i izvesno vreme bio je šef Katedre za FTV režiju.

Režirao je više od 700 „*prime time*” televizijskih emisija, radio dokumentarne filmove, reditelj je nekoliko pozorišnih predstava kao što su „*[[Memoari Prote Mateje Nenadovića]]*" (2004.) u izvođenju Ljube Tadića, monodrama u izvođenju Tihomira Arsića, „*[[Tako je govorio Broz]]*” (1990.) i igranih filmova, od kojih je najpoznatiji „*[[Lične stvari]]*”(1979.) , TV drama „*Kumovi*” (2003.), vodio TV emisije, pisao scenarija i tekstove za razne publikacije. Izbor tih tekstova objavlјen je u knjizi „*Mera za Meru*” (2015.) godine. U historijski značajne programe spadaju njegova dokumentarna ostvarenja, serija „*[[Goli život (TV serija)|Goli život]]*” (1990.) sa književnikom Danilom Kišem, dokumentarni filmovi, „*[[Ako Srbija stane...]]*” (2004.) kultni film o Zoranu Đinđiću, „*Ljubo, hvala ti*” (2005.) sećanje na Ljubu Tadića, „*Stefan u Americi*” (1987.) o violinisti Stefanu Milenkoviću, „*[[Sto minuta o Kosovu]]*” (1981.), „*Daske koje život znače*” (1973.), nagrađivani kratki dokumentarni film (Beograd i Oberhausen), „*Milan iz Lepenca*” (1969.), muzički šou u Domu Sindikata „*Tri majstora*” (1996.). Režirao je i informativni program na TV Beograd u noći 5. oktobra 2000. godine, te proslavu 160 godina Vojne akademije „*Čast je naša imovina*” (2010).

Mandić je takođe i kolumnista *[[Politika (novine)|Politike]]*. Nagrađivan je na Festivalu dokumentarnog filma u Beogradu, na festivalu u Oberhauzenu, u Puli i brojnim drugim, te je vlasnik Plakete TV Beograd za razvoj televizije. Usavršavao se kao reditelj u Njujorku, bio je stipendista Britanskog saveta.

## Film i TV (izbor)
* *Milan iz Lepenca* (1969.)
* *Kako je Beograd dočekao [[Josip Broz Tito|Tita]]* (1977.) - dokumentarac o dočeku predsednika pole putovanja po Dalekom istoku;
* *Lične stvari* (1979.)
* *Naše priče* (1980.)
* *Sto minuta o Kosovu* (1981.)
* *Titoisti* (1983.)
* *Supermarket* (1984.)
* *Crvene marke za likom Lenjina* (1984.)
* *Milko Keleman, portret zagrebačkog modernog klasika* (1987.)
* *Moje Pančevo* (1989.)
* *[[Goli život (TV serija)|Goli život]]* (1989/90.) - dokumentarna serija, koautor sa Danilom Kišom;
* *Pokojnik* (1990.)
* *Portret slikara Fila Filipovića* (1990.)
* *Ako Srbija stane* (2004.) - dokumentarni film o Zoranu Đinđiću;
* *U pitanju si ti* (2005.) - dokumentarni film o Zoranu Đinđiću;
* *Tolerancija* (2005.) - serija od 13 epizoda;
* *Ljubo, hvala ti* (2005.) - film u znak sećanja na Ljubu Tadića;
* *Mlečni put* (2006.)
* *Povratak* (2012.)
* *Masohizam * (2016.)

## Objavljene knjige
* *Mera za Meru* (2015)
* *Goli život* (2020)

## Nagrade
*Nagrade na Festivalu dokumentarnog i kratkometražnog filma, 1970.
*Prva nagrada na Festivalu malih scena u Sarajevu za predstavu Krivice, 1971.
*Specijalna nagrada žirija na Festivalu u Oberhauzenu, 1972.
*Specijalni Gran pri na Konkursu evropskih reditelja muzičkih programa, 1976; plaketa TV Beograd za doprinos razvoju televizije.
*Nagrada ѕa muzički video spot Festival u Portorožu, 1978.
*Nagrada „Kokan Rakonjac” Pula, 1979.
*Dobitnik Plakete Jugoslovenske Kinoteke za doprinos filmskoj umetnosti, Beograd 6. jun 2014.

## Reference

## Vanjske veze
* 
* Čekaj, nisu drugi bolji od nas, Politika, 3. 3. 2015.
* ''Istina je granica slobode'', Politika, 30. 11. 2015.
* DNEVNIK TV MREŽE, NEKAD I SAD, 30. 12. 2014. 
* Napravio sam spomenik Đinđiću - intervju, Politika, 6. 4. 2014.
* ''Našu elitu niko ništa ne razume'', Blic, 2. 10. 2011.
* Polemike: O Dobrici
* Dnevnik golog života – Danilo Kiš
* Sećanje na poslednje delo Danila Kiša, dokumentarni serijal "Goli život"